# B

### Wikipedia

Latinalaiset aakkoset
| Aa | Bb | Cc | Dd |
Ee | Ff | Gg | Hh | Ii | Jj
Kk | Ll | Mm | Nn | Oo | Pp
Qq | Rr | Ss | Tt | Uu | Vv
| Ww | Xx | Yy | Zz |
Luettelo kirjaimista

B on latinalaisten, kreikkalaisten ja kyrillisten aakkosten toinen kirjain. Latinalaisissa aakkosissa isoa B-kirjainta vastaa pieni kirjain b. Kreikkalaisissa aakkosissa vastaava pieni kirjain on beeta, β. Kyrillisissä aakkosissa merkkejä B ja b vastaavat Б ja б. Kannattaa huomata, että kyrillisten aakkosten kolmas kirjain В (pieni kirjain в) vastaa latinalaisten aakkosten V-kirjainta.

## [muokkaa] Historia

B-kirjain on todennäköisesti saanut alkunsa Egyptin hieroglyfien tai seemiläisten kirjoitusmerkkien taloa (oikeastaan talon pohjapiirrosta) esittävästä piktogrammista.

Egyptiläinen hieroglyfi talo | Seemiläinen talo | Foinikialainen bet | Kreikkalainen beeta | Etruskilainen B-kirjain | Roomalainen B-kirjain

Noin vuoteen 1500 eaa mennessä foinikialaiset olivat antaneet kirjaimelle muodon, johon sen seuraavat kehitysvaiheet perustuivat. Foinikialaiset käyttivät kirjaimesta ilmeisesti sekä kulmikasta että pyöristettyä muotoa. He lienevät omaksuneet merkin nimityksen todennäköisesti oman kielensä tai jonkin muun vanhan seemiläisen kielen taloa merkitsevästä sanasta bet.

Antiikin kreikkalaiset ottivat kirjaimen käyttöönsä antaen sille nimityksen beeta ja käänsivät sen toisin päin ikään kuin peilikuvaksi. Samalla kirjain pyöristyi. Myöhemmin kirjaimeen lisättiin toinen kaari alkuperäisen alapuolelle. Varhaisimmissa kreikkalaisissa kirjoituksissa B-kirjain esiintyi foinikialaiseen tapaan kaaret vasemmalle osoittaen. Siitä kuitenkin esiintyi muunnoksia, joissa kaaret olivat kolmiomaisen kulmikkaat.

Etruskit toivat kreikkalaiset kirjoitusmerkit asuinsijoilleen nykyisen Italian alueelle ja ottivat B-kirjaimen käyttöön sellaisenaan, tosin mahdollisesti siitä käytettiin kulmikasta, vasemmalle käännettyä muunnosta. Myöhemmin roomalaiset alkoivat käyttää etruskien kirjaimia latinankielisissä kirjoituksissaan, jolloin B-kirjain pyöristyi jälleen kaaret osoittaen taas oikealle. Tämän kehityksen tuloksena B-kirjaimesta tuli osa latinalaisia aakkosia.

## [muokkaa] Käyttö

### [muokkaa] Eri merkityksiä B-kirjaimelle

- Akustiikassa
  - B on belin lyhenne (10 desibeliä)

- Ajoneuvojen kansallisuustunnuksissa
  - B on Belgian tunnus

- Elektroniikassa
  - B on elektroniputken anodin jännitelähteen merkintä
  - B on belin lyhenne (10 desibeliä)

- Fysiikassa
  - B on magneettivuon tiheyden tunnus
  - B on suskeptanssin tunnus
  - B on äänenvoimakkuuden (äänipainetason) yksikön belin tunnus

- Kemiassa
  - B on boorin kemiallinen merkki

- Koululaitoksessa
  - b merkitsee ylioppilastutkinnon tai yliopistossa suoritetun kokeen toiseksi alinta hyväksyvää arvosanaa, lubenter approbaturia

- Lääketieteessä
  - B on yksi veriryhmistä

- Matematiikassa
  - B on heksadesimaaliluku, joka on desimaalilukuna 11

- Musiikissa
  - B tai b on alennettu H-sävel (saksalaisella kielialueella ja pohjoismaissa).
  - B on H-sävel (anglosaksisella kielialueella; alennettu H merkitään B♭).
  - b-merkki (♭) eli b on nuottikirjoituksen alennusmerkki, joka alentaa sitä seuraavan sävelen puoli sävelaskelta. Kaksois-b (♭♭) alentaa vastaavasti kokosävelaskeleen verran.
  - B on H-duurikolmisointua tarkoittava sointumerkki (H-sointumerkkiä ei yleensä enää käytetä). B-duurikolmisoinnun merkki on B♭.
- Paperin kokoluokitusstandardissa (ISO 216)
  - B yhdistettynä numeroon 0–10 määrittelee paperin koon B-sarjassa, esim. B0, B1, B2, B3, B4 jne.

- RGB-värijärjestelmässä
  - B on sinisen (engl. blue) värin tunnus

- Tietotekniikassa
  - b on bitin (engl. bit) lyhenne
  - B on tavun (engl. byte) lyhenne
  - B on nimitys kahdelle eri formaalille kielelle: B-ohjelmointikielelle ja B-määrittelykielelle
  - <b> on HTML-kielen elementti (engl. tag), jolla saadaan aikaan tekstin lihavointi

- Valokuvauksessa
  - B on suljinnopeuden tunnus

### [muokkaa] Käyttö merkistöstandardeissa

Tietokoneissa B ja b koodataan eri merkistöstandardeja käyttäen seuraavasti:

| B | b
--- | --- | ---
ASCII | 0x42 | 0x62
Unicode | U+0042 (latinalainen) U+0392 (kreikkalainen) U+411 (kyrillinen Б) U+0412 (kyrillinen B) | U+0062 (latinalainen) U+431 (kyrillinen б) U+0432 (kyrillinen в)

### [muokkaa] Muita esitystapoja

- Morseaakkosissa B merkitään: `-...`
- Radioaakkosissa B on suomalaisen standardin mukaan Bertta ja NATO-standardin mukaan Bravo
- Pistekirjoituksessa (Braille) B merkitään:

- Tietokoneissa B koodataan eri merkistöissä seuraavasti:

| B | b
--- | --- | ---
ASCII | 66 | 98
Unicode | U+0042 | U+0062

## [muokkaa] Katso myös

- Luettelo kirjaimista

Haettu osoitteesta http://fi.wikipedia.org../../../b/_/_/B.html

Luokka: Latinalaiset kirjaimet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Alemannisch
- العربية
- Bahasa Indonesia
- Bosanski
- Català
- Česky
- Cymraeg
- Dansk
- Deutsch
- Eesti
- Ελληνικά
- English
- Español
- Euskara
- Français
- Gàidhlig
- Galego
- 한국어
- Hrvatski
- Ido
- Italiano
- עברית
- Kernewek
- Latina
- Magyar
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Simple English
- Slovenščina
- Svenska
- Tagalog
- Tiếng Việt
- Türkçe
- Yorùbá
- 粵語
- 中文
- ܕܥܒܪܸܝܛ
- Ilokano